Масловки
Масловките (Suillus) са род базидиеви гъби от семейство масловкови (Suillaceae). Общите характеристики са жълт на цвят спорообразуващ слой под формата на тръбички, гугла, покрита с лепкава слуз (колкото по-мокро е времето, то толкова по-обилна е слузта) и бледо, меко месо. Растат там където има живи иглолистни дървета. Всеки вид расте под специфичен вид дърво, с което формира симбиоза.

Списък на най-често срещани масловки в България 
 обикновена масловка (S. luteus)
 зърнеста масловка (S. granulatus)
 кравешка масловка (S. bovinus)
 елегантна масловка (S. grevillei syn. S. elegans) – красива масловка
 напръскана масловка (S. variegatus)
 сибирска масловка (S. sibiricus)

Събиране 

Масловките, описани тук, са годни за ядене. Това не означава, че гъбата, която сте намерили според гореописаните характеристики, става за ядене и не е отровна! Никога на разчитайте на Уикипедия за идентификации! Младите плодни тела, най-често на обикновената и зърнестата масловка, се събират от горски поляни в близост до дърветата домакини. Месото се реже за проверка наличието на ларви. Кожицата се обелва със сухи пръсти. Гъбите се готвят само след обелване. Нарязани могат също да се сушат.

Голяма част от масловките са добри ядливи гъби, но отстъпват на по-едрите ядливи манатарки по вкус.

Източници 

Масловкови